PATVIRTINTA

Direktoriaus 2023 m. gruodžio 22 d.

įsakymu Nr. V2-79

**PAGALBINIO VIRTUVĖS DARBININKO PAREIGYBĖS APRAŠYMAS**

**I SKYRIUS PAREIGYBĖ**

1. Druskininkų „Atgimimo“ mokyklos (toliau – Mokykla) Pagalbinio virtuvės darbininko pareigybė yra priskiriama nekvalifikuotų darbuotojų (darbininkų) grupei.

2. Pareigybės lygis – D.

3. Pareigybės paskirtis - dirbti virtuvėje visus jam pavestus pagalbinius darbus.

4. Pagalbinis virtuvės darbininkas yra tiesiogiai pavaldus vyriausiajam virėjui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Pagalbiniam virtuvės darbininkui netaikomi specialūs išsilavinimo ar profesinės kvalifikacijos reikalavimai. Jis turėti galiojančią privalomojo sveikatos patikrinimo asmens medicininę knygelę, reguliariai tikrintis sveikatą teisės aktų nustatyta tvarka.

6. Pagalbinis virtuvės darbininkas turi žinoti ir išmanyti:

6.1. virtuvės patalpų išplanavimą;

6.2. rankų plovimo taisykles;

6.3. materialinių vertybių laikymo vietas, jų apsaugos priemones;

6.4. virtuvėje naudojamų įrenginių eksploatavimo taisykles;

6.5. virtuvėje naudojamų įrengimų ir įrankių gedimų požymius ir priežastis;

6.6. krovinių sandėliavimo reikalavimus;

6.7. darbo priemonių ir įrankių rūšis, jų saugojimo tvarką;

6.8. saugos ir sveikatos darbe, gaisrinės saugos, apsaugos nuo elektros reikalavimus.

6.9. savo darbe vadovautis Mokyklos nuostatais, darbo tvarkos taisyklėmis, darbo sutartimi, šiuo pareigybės aprašymu, kitais Mokyklos lokaliniais dokumentais (įsakymais, nurodymais, taisyklėmis ir pan.).

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

7. Šias pareigas einantis darbuotojas vykdo šias funkcijas:

7.1. tiksliai atlieka teisėtus tiesioginio vadovo nurodymus;

7.2. valo daržoves rankiniais įrankiais ir mašinomis, pjausto žalius, virtus ir skirtingų pavadinimų produktus ant lentelių;

7.3. naudojasi darbo įrankiais, elektros ir mechaniniais įrengimais (mėsos malimo mašina, šaldytuvais, viryklėmis ir kitais įrenginiais);

7.4. surenka nešvarius indus, įrankius, juos plauna, dirbdamas plovykloje dėvi vandeniui nelaidžią prijuostę ir gumines pirštines;

7.5. dirba apsivilkęs tvarkingais, higienos reikalavimus atitinkančiais darbo drabužiais ir naudojasi kitomis darbui reikalingomis asmeninėmis apsauginėmis priemonėmis;

7.6. valo, plauna virtuvės patalpas, įrangą, stalus ir darbo įrankius, palaiko švarą valgykloje ir pagalbinėse patalpose;

7.7. imasi visų priemonių, kad būtų išvengta produktų užteršimo valymo, plovimo ir dezinfekavimo medžiagomis;

7.8. žaliavas neša tvarkingoje taroje;

7.9. padeda virėjui pastatyti puodus maisto gaminimui ant viryklės;

7.10 baigęs darbą sutvarko darbo vietą, padeda nuvalytus įrankius ir indus į vietas;

7.11. dirba tik tuos nurodytus darbus, kurių vykdymas yra gerai žinomas ir nekelia pavojaus jo paties ar aplinkinių darbuotojų sveikatai ir gyvybei;

7.12. dirba kitus reikalingus pagalbinius darbus virtuvėje;

7.13. įtaręs ar pastebėjęs valgyklos patalpose žodines, fizines, socialines patyčias, smurtą ar kitokio pobūdžio išnaudojimą, įsikiša ir nutraukia bet kokius tokį įtarimą keliančius veiksmus, o esant grėsmei mokinio sveikatai ar gyvybei, kreipiasi į pagalbą galinčius suteikti asmenis (Mokyklos administraciją, socialinį pedagogą, mokytojus) ir/ar institucijas (pvz.: policiją, greitąją pagalbą ir kt.).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_